Mohamad Al-Modiahki

Mohamad Al-Modiahki (født 1. juni 1974, Qatar) er en sjakkspiller fra Qatar. Han var den første spilleren fra Qatar som fikk tittelen stormester i sjakk, (GM) og er landets beste spiller. Han ble tildelt et trofé som «Århundrets spiller i arabiske land».Bibliografi fra Qatar Chess Association   

Al-Modiahki har deltatt i 9 sjakkolympiader i 1988, 1990, 1992, 1994, 1996, 1998, 2000, 2002, og 2006 med et meget godt samlet resultat på +60, =28, -21. Ved den 32. sjakkolympiaden i 1996 vant han gullmedaljen for sin individuelle prestasjon på førstebordet med resultatet 8/10 poeng.OlimpBase - Den 32. sjakkolympiaden, Yerevan 1996
Den samme prestasjonen oppnådde han igjen under den 33. sjakkolympiaden i 1998, denne gangen med 7,5/10.OlimpBase - Den 33. sjakkolympiaden, Elista 1998
Både i 1994 og 2002 fikk han bronsemedaljen for sin individuelle prestasjon.

Han deltok fire ganger cupdelen av FIDEs verdensmesterskap i Las Vegas (1999), New Delhi (2000), Moskva (2001) og i Libya (2004).Verdensmesterskapet i sjakk

Han har vunnet det arabiske sjakkmesterskapet ved fire anledninger: i 1994, 1997, 2000 og i 2002 (delt med Hichem Hamdouchi). Andre seire inkluderer Agadir Open i Marokko, Andorra Open (1999), en åpen turnering i Tunis (1997), delt førsteplass i Goodricke Open i India (1995) og delt førsteplass i Benasque Open i Spania (1997).

I 2001 giftet han seg med Zhu Chen, som nå også spiller for Qatar.ChessBase.com
I oktober 2003 oppnådde han sin høyeste FIDE-rating på 2588.

 Referanser 

 Eksterne lenker 

 Utvalgte turneringsresultater fra Qatar Chess Association

Kategori:Stormestere i sjakk
Kategori:Qatarske sjakkspillere
Kategori:Fødsler i 1974